als_Latn dik_Latn sag_Latn
Ky që shihni është një film që ka fituar dy vite më parë, në festivalin prestigjoz të Sundance nga Robert Redford, çmimin e jurisë! Prodhimi mban firmën e Blerta Zeqirit, një kineaste nga Kosova, e cila në Shqipëri nuk njihet nga publiku. Kjo është arsyeja, pse maji do të jetë në Tiranë muaji i filmit të Kosovës. Elvira Diamanti, drejtuese e Arkivit të Filmit tregon nismën e ndërrmarrë mes arkivave të dy vendeve, për të njohur kështu kinemanë e Kosovës.
Por ndryshe nga ne, që pavarësisht kushteve problematike të ruajtjes, kemi një ndër arkivët më të pasur filmik në Ballkan, ai i Kosovës jo vetëm që është i ri, por shumë prej materialeve të tyre ndodhen në Serbi, ende pa përgjigje pozitive për t’u kthyer. E thënë ndryshe, restaurimin e filmave si “Nëntori i Dyte” apo “Tomka dhe shokët e tij”, procesi i të cilit është drejt përfundimit në Amerikë, do të mund t’i shumëfishonin në numër.
als_Latn als_Latn